**E L Ő T E R J E S Z T É S**

**Szombathely Megyei Jogú Város Közgyűlésének**

**2022. január 27-i ülésére**

**Javaslat**

**Szombathely Megyei Jogú Város Önkéntes Koncepciója és Stratégiája elfogadására**

Szombathely Megyei Jogú Város Közgyűlése 96/2021. (IX. 30.) Kgy. számú határozata alapján döntött az önkéntes tevékenység további népszerűsítése, koordinálása céljából egy munkacsoport felállításáról.

A Munkacsoport a Nemzeti Önkéntes Stratégia 2012-2020 elfogadásáról és a végrehajtásához szükséges középtávú feladatokról szóló 1068/2012. (III. 20.) Korm. határozat alapján Szombathely Megyei Jogú Város vonatkozásában fő stratégiai elképzeléseket fogalmazott meg az önkéntes tevékenységek koordinálásának biztosítására. Célja egy stabil, jól szervezett önkéntes rendszer felépítése, amely illeszkedik a Nemzeti Önkéntes Stratégiához.

A Szombathely Megyei Jogú Város Önkéntes Koncepciója és Stratégiája (a továbbiakban: Stratégia) a jelen előterjesztés mellékletét képezi.

A Stratégia fő céljai:

* az önkéntesség társadalmi elismerésének és az önkéntes munkát végző állampolgárok megbecsülésének növelése,
* egy önkéntes munkavégzésen alapuló, hosszútávon fenntartható önkormányzati rendszer működtetése,
* koordinációs feladatok ellátása az önkéntes, karitatív munkát végző állampolgárok és az önkéntességgel foglalkozó fogadó szervezetek között,
* Irányító Munkacsoport (a továbbiakban: Munkacsoport) működtetése a Stratégiában megfogalmazott célkitűzések megvalósulásának elősegítésére,
* informatikai rendszer kialakítása az önkéntességen alapuló önkormányzati rendszer tagjainak hatékony kapcsolattartása érdekében.

Az Önkéntes Stratégia elfogadását követően keletkező feladatok jövőbeni megvalósítása érdekében szükséges megvizsgálni a későbbiekben 1 fő státusz biztosítását a Polgármesteri Hivatal struktúráján belül.

Kérem a Tisztelt Közgyűlést, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2022. január „ ”.**

/: **Dr. Nemény András** :/

**HATÁROZATI JAVASLAT**

**…../2022. (I.27) Kgy. számú határozat**

Szombathely Megyei Jogú Város Közgyűlése a Szombathely Megyei Jogú Város Önkéntes Koncepciója és Stratégiája elfogadásáról szóló javaslatot megtárgyalta, és az előterjesztés mellékletét képező dokumentumot elfogadja.

**Felelős:** Dr. Nemény András polgármester

Dr. László Győző alpolgármester

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője Németh Ákos tanácsnok közreműködésével/

**Határidő:** azonnal